**Erik Christensen** (s. 17. joulukuuta 1983 Edmonton, Alberta, Kanada) on kanadalainen uransa lopettanut jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Christensen on pelannut urallaan aiemmin NHL:ssä yhteensä 387 runkosarjaottelua tehopistein 68+95=163 ja keräten 162 jäähyminuuttia sekä 17 playoff-ottelua tehopistein 1+2=3 ja keräten kahdeksan jäähyminuuttia. Eliteprospects.com -sivuston Erik K. Pirin mukaan Christensenin vahvuuksiin kuuluu rannelaukaus, nopeus, luistelu ja hyökkäyspään pelaaminen. Hänellä on parannettavaa puolustamisessa ja fyysisessä pelissä.

Ura
---

### Junioriura

WHL-joukkue Kamloops Blazers varasi Christensenin 101. pelaajana vuonna 1998. Hän siirtyi yhden AMBHL-juniorisarjassa vietetyn kauden jälkeen joukkueeseen kaudeksi 1999–2000. Kolmannella WHL-kaudellaan 2001–2002 Christensen oli tehoilla 22+36=58 Blazersin toiseksi paras syöttäjä ja kolmanneksi paras pistemies. Hän pelasi kauden aikana myös CHL Top Prospects Gamessa. Pittsburgh Penguins varasi Christensenin kolmannella kierroksella 69. pelaajana NHL:n varaustilaisuudessa 2003.

Kaudella 2002–2003 Christensen teki WHL:n yhden kauden piste-ennätyksensä kovilla tehoilla 54+54=108. Hän voitti koko liigan piste- ja maalipörssin ja palkittiin ensimmäisenä mainitun voiton myötä Bobby Clarke Trophylla. Christensen voitt Blazersin sisäisen piste- ja syöttöpörssin myös kevään 2003 pudotuspeleissä tehoilla 1+7=8. Hänet valittiin myös WHL:n läntisen konferenssin ensimmäiseen ja koko CHL:n toiseen tähdistökentälliseen. Kesken viimeisen juniorikautensa, tammikuussa 2004 2003–2004 Christensen siirtyi Brandon Wheat Kingsin joukkueeseen. Hän oli joukkueen paras pistemies ja maalintekijä kevään 2004 pudotuspeleissä tehoilla 8+4=12.

### Ammattilaisura

Christensen siirtyi kaudeksi 2004–2005 Pittsburgh Penguinsin organisaatioon. Hän pelasi osaksi myös NHL:n työsulun takia koko kauden sen farmijoukkue Wilkes-Barre/Scranton Penguinsissa, AHL:ssä. Kaudella 2005–2006 Christensen oli joukkueen paras maalintekijä ja toiseksi paras pistemies Matt Husseyn jälkeen tehtyään 48 runkosarjaottelussa tehot 24+22=46. Hän teki samalla kaudella myös NHL-debyyttinsä. Christensen kutsuttiin ensimmäisen kerran Pittsburgh Penguinsin NHL-joukkueeseen 31. lokakuuta 2005. Hänen NHL-uransa avausmaali syntyi 3. marraskuuta 2005 New York Islandersin Rick DiPietron taakse. Yhteensä Christensenin tulokaskausi NHL:ssä toi 33 runkosarjaottelussa tehot 6+7=13. Kaudella 2006–2007 hän teki NHL:n yhden kauden piste-ennätyksensä tehtyään 61 runkosarjaottelussa tehot 18+15=33.

Kausi 2007–2008 oli Christensenille ensimmäinen kokonainen NHL:ssä, eikä hän saanut farmikomennuksia. Kuitenkin siirtotakarajalla, helmikuussa 2008 Penguins kauppasi Christensenin, Colby Armstrongin, Angelo Espositon ja kesän 2008 ensimmäisen kierroksen varausvuoron Atlanta Thrashersiin vaihdossa Marián Hossaan ja Pascal Dupuisiin. Vuotta myöhemmin, siirtotakarajalla maaliskuussa 2009 hänet kaupattiin Anaheim Ducksiin vaihdossa Eric O'Delliin.

Joulukuussa 2009 New York Rangers nappasi Christensenin siirtolistalta riveihinsä. Heinäkuussa 2010 hän teki kaksivuotisen jatkosopimuksen joukkueen kanssa. Helmikuussa 2012 Rangers kauppasi Christensenin Minnesota Wildiin vaihdossa Casey Wellmaniin.

Kaudeksi 2012–2013 Christensen siirtyi Eurooppaan ja tšekkiläisen KHL-joukkue Lev Prahan riveihin. Tehot 11+10=21 joukkueen sisäisen maalipörssin toiseen ja sisäisen pistepörssin kolmanteen sijaan. Hän jatkoi joukkueessa myös kaudella 2013–2014, mutta Christensen ehti tehdä 12 pelaamassaan ottelussa vain kaksi tehopistettä, kunnes hänen sopimuksensa purettiin lokakuussa 2013. Viisi päivää myöhemmin Christensen siirtyi loppukauden kattavalla sopimuksella Ruotsin SHL:ssä pelaavaan HV71:een. Hän oli 13 osumallaan joukkueen kolmanneksi paras maalintekijä Toni Rajalan kanssa ja kevään 2014 pudotuspeleissä HV71:n paras maalintekijä neljällä osumallaan. Maaliskuussa 2014 Christensen teki kaksivuotisen jatkosopimuksen joukkueen kanssa.

Christensen oli kaudella 2014–2015 tehoilla 13+31=44 HV71:n paras pistemies ja syöttäjä. Hän jakoi SHL:n pistepörssin seitsemännen sijan Växjö Lakersin Robert Rosénin kanssa. Syyskuussa 2016, kauden 2016–2017 Christensen teki vuoden mittaisen jatkosopimuksen HV71:n kanssa.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1998–1999 | Leduc Oil Kings | AMBHL | 36 | 34 | 42 | 76 | 70 | - | - | - | - | - |
| 1999–2000 | Kamloops Blazers | WHL | 66 | 9 | 5 | 14 | 39 | 4 | 0 | 0 | 0 | 2 |
| 2000–2001 | Kamloops Blazers | WHL | 72 | 21 | 23 | 44 | 36 | 4 | 1 | 1 | 2 | 0 |
| 2001–2002 | Kamloops Blazers | WHL | 70 | 22 | 36 | 58 | 68 | 4 | 0 | 0 | 0 | 4 |
| 2002–2003 | Kamloops Blazers | WHL | 67 | 54 | 54 | 108 | 60 | 6 | 1 | 7 | 8 | 14 | Ykköstähdistö |
| 2003–2004 | Kamloops Blazers | WHL | 29 | 10 | 14 | 24 | 40 | - | - | - | - | - |
|  | Brandon Wheat Kings | WHL | 34 | 17 | 21 | 38 | 20 | 11 | 8 | 4 | 12 | 8 |
| 2004–2005 | Wilkes-Barre/Scranton Penguins | AHL | 77 | 14 | 13 | 27 | 33 | 11 | 1 | 6 | 7 | 4 |
| 2005–2006 | Wilkes-Barre/Scranton Penguins | AHL | 48 | 24 | 22 | 46 | 50 | 11 | 2 | 2 | 4 | 2 |
|  | Pittsburgh Penguins | NHL | 33 | 6 | 7 | 13 | 34 | - | - | - | - | - |
| 2006–2007 | Wilkes-Barre/Scranton Penguins | AHL | 16 | 12 | 12 | 24 | 8 | - | - | - | - | - |
|  | Pittsburgh Penguins | NHL | 61 | 18 | 15 | 33 | 26 | 4 | 0 | 0 | 0 | 6 |
| 2007–2008 | Pittsburgh Penguins | NHL | 49 | 9 | 11 | 20 | 28 | - | - | - | - | - |
|  | Atlanta Thrashers | NHL | 10 | 2 | 2 | 4 | 2 | - | - | - | - | - |
| 2008–2009 | Atlanta Thrashers | NHL | 47 | 5 | 14 | 19 | 14 | - | - | - | - | - |
|  | Anaheim Ducks | NHL | 17 | 2 | 7 | 9 | 6 | 8 | 0 | 2 | 2 | 0 |
| 2009–2010 | Anaheim Ducks | NHL | 9 | 0 | 0 | 0 | 2 | - | - | - | - | - |
|  | Manitoba Moose | AHL | 6 | 2 | 0 | 2 | 0 | - | - | - | - | - |
|  | New York Rangers | NHL | 49 | 8 | 18 | 26 | 24 | - | - | - | - | - |
| 2010–2011 | New York Rangers | NHL | 63 | 11 | 16 | 27 | 18 | 5 | 1 | 0 | 1 | 2 |
| 2011–2012 | Connecticut Whale | AHL | 5 | 2 | 1 | 3 | 8 | - | - | - | - | - |
|  | New York Rangers | NHL | 20 | 1 | 4 | 5 | 2 | - | - | - | - | - |
|  | Minnesota Wild | NHL | 29 | 6 | 1 | 7 | 6 | - | - | - | - | - |
| 2012–2013 | Lev Praha | KHL | 41 | 11 | 10 | 21 | 18 | - | - | - | - | - |
| 2013–2014 | Lev Praha | KHL | 12 | 1 | 1 | 2 | 6 | - | - | - | - | - |
|  | HV71 | SHL | 38 | 13 | 14 | 27 | 22 | 8 | 4 | 1 | 5 | 4 |
| 2014–2015 | HV71 | SHL | 46 | 13 | 31 | 44 | 14 | 6 | 5 | 0 | 5 | 6 |
| 2015–2016 | HV71 | SHL | 42 | 9 | 15 | 24 | 28 | 1 | 0 | 1 | 1 | 0 |
| 2016–2017 | HV71 | SHL | 45 | 15 | 6 | 21 | 16 | 16 | 1 | 4 | 5 | 6 |
| 7 kautta | yhteensä | NHL | 387 | 68 | 95 | 163 | 162 | 17 | 1 | 2 | 3 | 8 |
| 2 kautta | yhteensä | KHL | 53 | 12 | 11 | 23 | 24 | - | - | - | - | - |
| 5 kautta | yhteensä | AHL | 152 | 54 | 48 | 102 | 99 | 22 | 3 | 8 | 11 | 6 |
| 4 kautta | yhteensä | SHL | 171 | 50 | 66 | 116 | 80 | 31 | 10 | 6 | 16 | 16 |

Lähteet
-------

* Erik Christensen The Internet Hockey Databasessa (englanniksi)
* Erik Christensen Legends of Hockey -sivustolla (englanniksi)
* Erik Christensen *Elite Prospects*. Everysport Media Group AB.  (englanniksi)

### Viitteet

1. ↑  Schwartz, Adam: What's In A Name?  7.7.2010. San Jose Sharks. Viitattu 25.9.2012. (englanniksi)
2. 1 2 3  Erik Christensen *Elite Prospects*. Everysport Media Group AB.  (englanniksi)
3. 1 2 3  Erik Christensen The Internet Hockey Databasessa (englanniksi)
4. ↑  Erik Christensen Legends of Hockey -sivustolla (englanniksi)
5. ↑  Penguins get Hossa, hoping he's the missing piece to their Cup pursuit  27.2.2008. PITTSBURGH:  ESPN. Viitattu 25.9.2012. (englanniksi)
6. ↑  NHL: Hossa suurkaupassa Pittsburghiin, Phoenix ja Rangers kaupoilla *Jatkoaika.com*.  27.2.2008. Jatkoaika r.y. Viitattu 25.9.2012.
7. ↑  NHL:n siirtorumban satoa: Olli Jokinen Calgaryyn, Nokelainen ja Kontiola Anaheimiin *Jatkoaika.com*.  5.3.2009. Jatkoaika r.y. Viitattu 25.9.2012.
8. ↑  Gross, Andrew: Valiquette waived; Brashear hurt  2.12.2009. The Record.  Arkistoitu 5.12.2009. Viitattu 25.9.2012. (englanniksi)
9. ↑  Rangers re-sign centre Christensen to two-year contract  1.7.2010. The Sports Network. Viitattu 25.9.2012. (englanniksi)
10. ↑  Andresen, Glen: Wild Acquires Christensen From Rangers  3.2.2012. Minnesota Wild. Viitattu 25.9.2012. (englanniksi)
11. ↑  Pavlíček, Tomáš: Lev přilákal další posilu z NHL: penaltového specialistu Christensena *iDNES.cz*.  5.6.2012. MAFRA, a.s. Viitattu 25.9.2012. (tšekiksi)
12. ↑  Lev udržel Kanaďany Oystricka a Christensena  6.4.2013. HC LEV Praha.  Arkistoitu 20.12.2013. Viitattu 20.12.2013. (tšekiksi)
13. ↑  Rachota, Jan: Lva opouští i Erik Christensen  17.10.2013. HC LEV Praha.  Arkistoitu 18.10.2013. Viitattu 20.12.2013. (tšekiksi)
14. ↑  Bodin, Uffe: HV värvar vidare - kanadensare klar *Hockeysverige.se*.  22.10.2013. NewsMe. Viitattu 20.12.2013. (ruotsiksi)
15. ↑  Wengel, Daniel: Erik Christensen förstärker HV71  22.10.2013. HV71. Viitattu 20.12.2013. (ruotsiksi)
16. ↑  Freijd, johan: Erik Christensen stannar i HV71  8.3.2014. HV71. Viitattu 23.12.2014. (ruotsiksi)
17. ↑  Freijd, johan: HV71 förlänger med Erik Christensen  16.9.2016. HV71. Viitattu 16.10.2016. (ruotsiksi)